Document ID: 32004R0730

Κανονισμός (ΕΚ) αριθ. 730/2004 της Επιτροπής
της 19ης Απριλίου 2004
για την προσαρμογή του κανονισμού (EΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 57 παράγραφος 2,
Εκτιμώντας τα ακόλουθα:
(1) Στο άρθρο 2 του κανονισμού (EΟΚ) αριθ. 1859/82 της Επιτροπής(1) καθορίζεται ανά κράτος μέλος το όριο οικονομικού μεγέθους λογιστικών εκμεταλλεύσεων που εμπίπτουν στο πεδίο έρευνας του δικτύου γεωργικής λογιστικής πληροφόρησης.
(2) Ο αριθμός λογιστικών εκμεταλλεύσεων ανά κράτος μέλος που πρέπει να επιλεγεί ανά περιφέρεια, καθορίζεται στο παράρτημα I του κανονισμού (EΟΚ) αριθ. 1859/82.
(3) Ενόψει της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (εφεξής "τα νέα κράτη μέλη"), πρέπει να καθοριστεί το όριο για τα νέα κράτη μέλη καθώς και ο αριθμός λογιστικών εκμεταλλεύσεων ανά περιφέρεια για τα νέα κράτη μέλη.
(4) Πρέπει να καθοριστεί η προθεσμία παράδοσης του πρώτου εγκεκριμένου σχεδίου επιλογής όσον αφορά τα νέα κράτη μέλη.
(5) Ως εκ τούτου, πρέπει να τροποποιηθεί αναλόγως ο κανονισμός (ΕΟΚ) αριθ. 1859/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EΟΚ) αριθ. 1859/82 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
"Άρθρο 2
Για το λογιστικό έτος 2004 (περίοδος δώδεκα διαδοχικών μηνών που αρχίζει μεταξύ της 1ης Ιανουαρίου και της 1ης Ιουλίου του 2004) και για τα επόμενα λογιστικά έτη, το όριο που αναφέρεται στο άρθρο 4 του κανονισμού αριθ. 79/65/ΕΟΚ σε ΕΜΜ καθορίζεται ως εξής:
ΘΕΣΗ ΠΙΝΑΚΑ "
2. Στο άρθρο 5 παράγραφος 1 προστίθεται το ακόλουθο εδάφιο:"Η Τσεχική Δημοκρατία, η Εσθονία, η Κύπρος, η Λεττονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία διαβιβάζουν στην Επιτροπή το σχέδιο επιλογής τους για το λογιστικό έτος 2004 το αργότερο έως τις 30 Νοεμβρίου 2004."
3. Το παράρτημα Ι αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει κατά την ημερομηνία και με την επιφύλαξη της έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
Εφαρμόζεται από το λογιστικό έτος 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Απριλίου 2004.

Labels: 4
19
6